मिलकर पूछना चाहते हैं सवाल, बोले-80 की उम्र में इतनी शिद्दत कैसे
Bollywood Actor Piyush Mishra Speaks About Amitabh Bachchan - एक्टर, राइटर और कंपोजर पीयूष मिश्रा ने हाल बताया कि वो अब जिंदगी के उस मुकाम पर पहुंच गए हैं, जहां वो हर पल एक्साइटेड रहते हैं कि आगे उनकी लाइफ में  क्या होने वाला है।
एक्टर, राइटर और कंपोजर पीयूष मिश्रा ने हाल बताया कि वो अब जिंदगी के उस मुकाम पर पहुंच गए हैं, जहां वो हर पल एक्साइटेड रहते हैं कि आगे उनकी लाइफ में क्या होने वाला है। उन्होंने कहा कि उन्हें महसूस होता है कि अब उनके पास जीने के लिए 20 साल से ज्यादा का वक्त नहीं बचा है। ऐसे में उनके दिमाग में बहुत से सवाल चलते हैं।
पीयूष ने कहा कि वो इस बारे में अमिताभ बच्चन से पूछना चाहते हैं, कि उनका मुकाम आखिर कहां है? क्योंकि उनकी उम्र में कोई दूसरा व्यक्ति इतनी शिद्दत से काम नहीं कर सकता। अमिताभ बच्चन ने कुछ समय पहले बताया था कि कैसे एक शूटिंग के दौरान 5 साल के बच्चे ने उनसे इसी तरह का सवाल पूछा था।
अमिताभ को कब उनके मुकाम का अहसास होगा
फिल्म कंपैनियन को दिए इंटरव्यू में पीयूष ने बताया कि वो हमेशा अमिताभ बच्चन की तरह काम करना चाहते हैं। वो उन्हें हमेशा बिना रुके काम करते रहने के लिए प्रेरित करता है। पीयूष कहते हैं कि अमिताभ को किस मुकाम पर उनकी सक्सेस का अहसास होगा। बता दें कि अमिताभ और पीयूष ने पिंक में दोनों अभिनेताओं ने एक साथ काम किया।
उन्होंने आगे कहा- 'आप अपनी पूरी लाइफ काम करते हुए नहीं बिता सकते। कभी-कभी मैं अपने दोस्तों को देखता हूं, तो सोचता हूं कि वो स्टारडम का पीछा करते-करते थक गए हैं। वो कितना काम कर सकते हैं, किस स्तर की सफलता काफी होती है? कितना पैसा काफी है? वो अमिताभ बच्चन नहीं बन सकते हैं, न? उनके जैसा कोई और नहीं है और न कोई उनके जितनी तेजी से काम कर सकता है, यहां तक की 80 साल की उम्र तक पहुंचने के बाद भी नहीं।'
मैं अमिताभ से पूछना चाहता हूं- आप कहां रुकेंगे?
उन्होंने कहा- ‘मुझे उनसे यह पूछने का मौका नहीं मिला, लेकिन मैं यह पूछना चाहता हूं कि उन्हें किसी चीज की तलाश है? मैं उससे पूछना चाहता हूं- ‘आप कहां जाना चाहते हैं? एक अंत होना चाहिए, आप कहां रुकना चाहते हैं?’ बाकी प्रोफेशन से अलग कलाकार जब तक चाहें तब तक काम करने में सक्षम होते हैं। वो जब तक चाहें तब तक फिल्मों में एक्टिंग कर सकते हैं।’
पीयूष ने हाल ही में एक इंटरव्यू के दौरान पिंक के हिट होने के बाद का किस्सा शेयर किया था, जब वो बच्चन परिवार के घर एक पार्टी में पहुंचे थे। वहां उन्होंने खूब शराब पी। जहां सभी एक्टर्स बड़ी-बड़ी गाड़ियों से घर जा रहे थे, वहीं पीयूष ने ऑटो बुलाया और घर चले गए।
जब 5 साल के बच्चे ने अमिताभ को दी थी रिटायरमेंट की सलाह
अमिताभ ने कुछ समय पहले अपने एक ब्लॉग बेहद मजेदार घटाना बताई थी। जब एक बच्चे ने उन्हें रिटायर होने और आराम करने के लिए कहा था, जैसे उसके दादा ने किया। उन्होंने लिखा- ‘मैं RBI अभियान के लिए काम पर था और सीन में लगभग 5 या 6 साल का एक छोटा बच्चा था। उसने मेरी तरफ बड़ी ही मासूमियत से मुड़कर कहा- सॉरी आप कितने साल के हैं? मैंने कहा- 80’
बच्चा बोला- ओह तो आप काम क्यों कर रहे हैं? मेरे दादा-दादी घर पर रहते हैं और चिल करते हैं। आपको भी ऐसा ही करना चाहिए। मेरे पास उसके लिए कोई जवाब नहीं था। मैं इस 5 साल के बच्चे की बात सुनकर हैरान था।